Diari Oficial de la Generalitat Valenciana


Sumari del DOGV 8075, del 03-07-2017 (2017/5104)

RESOLUCIÓ de 5 de juny de 2017, de la Conselleria d'Educació, Investigació, Cultura i Esport, per la qual es reconeix el Museu Joan Fuster, de Sueca, com a museu de la Comunitat Valenciana.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8075

Data del DOGV
:   03-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/5104


Data del document
:   05-06-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * Sueca
    * museu

RESOLUCIÓ de 5 de juny de 2017, de la Conselleria d'Educació, Investigació, Cultura i Esport, per la qual es reconeix el Museu Joan Fuster, de Sueca, com a museu de la Comunitat Valenciana. [2017/5104]  
Vista la documentació presentada per l'Ajuntament de Sueca (València), en què sol·licitava el reconeixement del Museu Joan Fuster com a museu de la Comunitat Valenciana. Tenint en compte que l'esmentat museu reuneix tots els requisits establits en la Llei 4/1998, d'11 de juny, de la Generalitat Valenciana, del patrimoni cultural valencià, i en l'Ordre de 6 de febrer de 1991, de la Conselleria de Cultura, Educació i Ciència, per la qual es regula el reconeixement de museus i col·leccions museogràfiques permanents de la Comunitat Valenciana. Vist l'informe favorable de l'inspector de la Direcció Territorial de Cultura i Esport de València, i a proposta de la directora general de Cultura i Patrimoni, resolc:  
  
Primer  
Reconéixer el Museu Joan Fuster com a museu de la Comunitat Valenciana, als efectes establits en la Llei 4/1998, d'11 de juny, de la Generalitat Valenciana, del patrimoni cultural valencià, i en l'Ordre de 6 de febrer de 1991, de la Conselleria de Cultura, Educació i Ciència.  
  
  
Segon  
Publicar la present resolució en el DOGV.  
  
Tercer  
Segons el que disposa l'article 13 de l'ordre esmentada, la Conselleria d'Educació, Investigació, i Esport podrà anul·lar el present reconeixement del museu si es deixen de complir alguns dels requisits exigits en l'ordre.  
  
Quart  
Contra aquesta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller d'Educació, Investigació, Cultura i Esport en el termini d'un mes a comptar de l'endemà de la seua publicació.  
b) El recurs contenciós administratiu s'ha de plantejar davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
En el cas que el recurrent siga una administració pública, s'actuarà d'acord amb l'article 44 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 5 de juny de 2017. El conseller d'Educació, Investigació, Cultura i Esport: Vicent Marzà Ibáñez.